b'\n_START_ARTICLE_\nRegionalna geografija\n_START_PARAGRAPH_\nRegionalna geografija je glavna geografska disciplina, ki posku\xc5\xa1a v sinteti\xc4\x8dni obliki prikazati raznolikost naravnogeografskih in dru\xc5\xbebenogeografskih dejavnikov v dolo\xc4\x8deni pokrajini - regiji. Opira se na spoznanja splo\xc5\xa1ne ali ob\xc4\x8de geografije. V strnjeni obliki sku\xc5\xa1a prikazati in razlo\xc5\xbeiti poglavitne pojave, procese in zakonitosti, ki opredeljujejo obstoje\xc4\x8de razmere v izbrani pokrajini. Posamezne prvine obravnava v logi\xc4\x8dnem zaporedju, pri \xc4\x8demer se v zadnjem \xc4\x8dasu krepi problemski pristop, ki za vsako regijo izdvaja bistvene, zna\xc4\x8dilne splete tistih dejavnikov, ki narekujejo njeno izlo\xc4\x8ditev iz \xc5\xa1ir\xc5\xa1e prostorske enote v neponovljivi razli\xc4\x8dnosti._NEWLINE_Zanima jo tudi problem \xc4\x8dlenitve prostora na manj\xc5\xa1e prostorske oziroma pokrajinske enote. Individualizacija posameznih obmo\xc4\x8dij, ter sistemati\xc4\x8dna povezanost razli\xc4\x8dnih regij v enotno podobo Zemljinega povr\xc5\xa1ja._NEWLINE_Ob spoznanju, da so tovrstne preu\xc4\x8ditve najbli\xc5\xbeje predmetu geografskih preu\xc4\x8devanj, to je pokrajini, je mogo\xc4\x8de potegniti sklep, da je prav regionalna geografija jedro ali krona geografije.'